|  |  |
| --- | --- |
|  |  |
|  | 25. oktober 2024 |

Høringsnotat **Notat om de indkomne høringssvar vedrørende udkast til bekendtgørelse for Grønland om Trafikstyrelsens opgaver og beføjelser, klageadgang og kundgørelse af visse af Trafikstyrelsens forskrifter på luftfartsområdet**

Transportministeriet hørte den 3. oktober 2023 en række myndigheder og organisationer, jf. vedlagte høringsliste i bilag 1, over udkast til bekendtgørelse for Grønland om Trafikstyrelsens opgaver og beføjelser, klageadgang og kundgørelse af visse af Trafikstyrelsens forskrifter på luftfartsområdet. Herudover blev bekendtgørelsen offentliggjort på Høringsportalen den 3. oktober 2023. Høringsfristen udløb den 6. november 2023.

Transportministeriet hørte endvidere den 8. november 2023 en række myndigheder og organisationer i Grønland, jf. vedlagte høringsliste i bilag 2, over udkast til bekendtgørelse for Grønland om Trafikstyrelsens opgaver og beføjelser, klageadgang og kundgørelse af visse af Trafikstyrelsens forskrifter på luftfartsområdet. Herudover blev høringsmaterialet gjort tilgængeligt på Naalakkersuisuts høringsportal den 3. november 2023. Høringsfristen udløb den 4. december 2023.

I forbindelse med høringen har Transportministeriet modtaget høringssvar fra Asiaq, Centralorganisationernes Fællesudvalg – CFU, Erhvervsflyvningens Sammenslutning, Grønlands Erhverv, Kalaallit Airports International A/S, Naviair, Sønderborg Lufthavn og Transporterhvervets Uddannelser – TUR. De nævnte parter havde ikke bemærkninger til høringen.

Derudover har Dansk Arbejdsgiverforening og Forbrugerrådet Tænk ikke ønsket at afgive bemærkninger.

For en fuldstændig gennemgang af samtlige høringssvar henvises der til høringssvarene, der er vedlagt dette høringsnotat, jf. bilag 3.

Der er på baggrund af høringen ikke er foretaget ændringer i bekendtgørelsesudkastet foruden ændring af ikrafttrædelsesdato og henvisning til den i januar 2024 udstedte bekendtgørelse for Grønland af lov om luftfart.